Yosuwe 15 - Soso Kitaabuie: Tawureta, Yabura, Inyila\n1Bɔxi naxan fixi Yuda bɔnsɔɛ ma e xabilɛ ki ma Alatala xa maragiri saabui ra, sa fɔlɔxi Edon naaninyi nan na, a sa dɔxɔ Sini gbengberenyi ra yirefanyi ma.\n2Na naaninyi fɔlɔxi Fɔxɔɛ Baa dɛ yirefanyi nan ma naxan na Negewi gbengberenyi ma,\n3a siga Tali geya yirefanyi ma Sini biri ra, a te Kadesi Barineya yirefanyi ma han a sa dangi Xesiron na, a man te Adari, a siga han Karaka.\n4Na xanbi a Asimon li, a siga Misira xure han baa dɛ ra. Yudayakae xa naaninyi nan na ki yirefanyi biri ra.\n5Yudaya naaninyi sogetede biri findixi Fɔxɔɛ Baa dɛ nan na, han Yurudɛn xure sinma baa xun dɛnnaxɛ. A naaninyi kɔɔla biri fɔlɔma Yurudɛn xure sinma baa xun dɛnnaxɛ,\n6a te Beti Xogala biri ra, a siga Beti Araba, han Ruben xa di Bohan xa gɛmɛ yire ra.\n7Na naaninyi texi han Debiri, a dangi Akori gulunba kui ra, a siga kɔɔla ma han Giligali, naxan na Adumimi geya ya ra, xure yirefanyi ma. Na naaninyi sigaxi han En Semesi dulonyi ra, a mini En Rogeli ra.\n8A keli mɛnni, a goro Hinoma xa gulunba kui, Yebusukae xa taa yirefanyi ma. Na taa findixi Darisalamu nan na. A siga han geya fari ma Hinoma xa gulunba ya ra sogetede biri nun Refa bɔnsɔɛ xa gulunba raɲɔnyi ra kɔɔla biri ra.\n9Kelife na geya fari ma, naaninyi sigama han Nefetowa dulonyi ra. Na xanbi a taa ndee li naxee na Eferon geya fari, a siga Baala, dɛnnaxɛ xili Kiriyati Yeyarimi.\n10A Keli mɛnni a siga sogegorode biri han a Seyiri geya li, a siga Yeyarimi geya sɛɛti ma, dɛnnaxɛ xili Kɛsalɔn. A man siga Beti Semesi, han a Timina li.\n11Na naaninyi sigaxi Ekiron nun Sikirɔn taae sɛɛti ma, han a Baala geya li, a siga Yabaneeli. Na dangi xanbi a sa baa li.\n12Baa Xungbe dɛ ra findi na naaninyi nan na sogegorode biri ra. Yudayakae xa naaninyie nan na ki. E xabilɛe birin na mɛnni nɛ.\n13Yosuwe naxa Yudayakae xa bɔxi nde fi Yefune xa di Kalebi ma, alɔ Alatala a yamari ki naxɛ. A xa taa singe findi Kiriyati Araba nan na, naxan xili Xebiron. Mixi naxan nu xili Araba, na nan lanxi Anaki bɔnsɔɛ benba ma.\n14Kalebi naxa Anaki xa di xɛmɛ saxanyie keri. Nee nu xili nɛ Sɛsayi, Aximan, nun Talama.\n15Na xanbi e naxa te Debiri xili ma, dɛnnaxɛ nu xili Kiriyati Sifa.\n16Kalebi naxa a fala, «Mixi yo naxan na nɔ Sifa taa ra, n nan n ma di ginɛ Akasa fima nɛ a ma.»\n17Kalebi xunya Kenasi xa di xɛmɛ Otiniyeli naxa nɔ Sifa taa ra. Kalebi naxa a xa di ginɛ Akasa fi a ma.\n18Akasa to siga Otiniyeli xɔn, a naxa a fala a bɛ a xa bɔxi gbɛtɛ maxɔrin a baba ma. Akasa to goro a xa sofale fari, Kalebi naxa a maxɔrin, «I wama munse xɔn?»\n19A naxa a yaabi, «N wama naxan xɔn, i bara bɔxi fi n ma naxan na yirefanyi biri ra. Yakɔsi i man xa ye yire fan fi n ma.» Awa, a baba naxa geya yire fi a ma. Ye nu na na geya fari, a man nu na geya bunyi.\n20Yuda xa die kɛ nan yi ki, e xabilɛ ki ma:\n21Taa naxee nu na yirefanyi ma, Negewi gbengberenyi ma, Edon naaninyi fɛ ma, e xili Kabaseeli, Ederi, Yaguru,\n23Kedesi, Xasori, Yitinan,\n24Sifi, Telemi, Beyaloti,\n25Xasori Xadata, Keriyoti Xesiron, naxan findixi Xasori ra,\n27Xasari Gada, Xesimon, Beti Pɛlɛti,\n28Xasari Suwali, Beriseeba, Bisiyoteya\n29Baala, Iyimi, Esemi,\n30Elitoladi, Kesili, Horoma,\n31Sikilaga, Madamanna, Sansanna,\n32Lebayoti, Siliximi, Ayin, e nun Rimɔn. E birin nalanxi taa mɔxɔɲɛn nun solomanaani, nun e daaxae.\n33Taa naxee nu na Sefela bɔxi, e xili Esetayoli, Soraha, Asena,\n34Sanowa, En Ganimi, Tapuwa, Enama,\n35Yaramuti, Adulama, Soko, Aseka,\n36Saarayimi, Aditayimi, Gedera, e nun Gederotayimi. E birin nalanxi taa fu nun naani, nun e daaxae.\n37Senan, Xadasa, Migidali Gadi,\n38Dilana, Misipa, Yokatili,\n39Lakisi, Bɔsikati, Egilon,\n40Kabɔn, Laxamasi, Kitilisi,\n41Gederoti, Beti Dagɔn, Nama, e nun Makeda. E birin nalanxi taa fu nun senni, nun e daaxae.\n42Libina, Eteri, Asan,\n43Yifita, Asena, Nesibi,\n44Keyila, Akisibu, nun Maresa. E birin nalanxi taa solomanaani, nun e daaxae.\n45Ekiron nun a daaxae,\n46taa naxee na Ekiron nun Asidodi tagi sogegorode,\n47Asidodi nun a daaxae, Gasa nun a daaxae, han Misira xure nun Baa Xungbe naralande.\n48Taa naxee nu na geya yire, e xili Samiri, Yatiri, Soko,\n49Danna, Kiriyati Sanna naxan findi Debiri ra,\n50Anaba, Esitemowa, Enama,\n51Gosen, Xolon, Giloka. E birin nalanxi taa fu nun keren, nun e daaxae.\n52Arabi, Duma, Eseyan,\n53Yanimi, Beti Tapuwa, Afeka,\n54Xumeta, Kiriyati Araba naxan findi Xebiron na, e nun Siyoro. E birin nalanxi taa solomanaani, nun e daaxae.\n55Mayon, Karemele, Sifi, Yuta,\n56Yisireeli, Yokodeyan, Sanowa,\n57Kayin, Gibiya, nun Timina. E birin nalanxi taa fu, nun e daaxae.\n58Xalixuli, Beti Suru, Gedori,\n59Maarati, Beti Anoti, nun Elitekon. E birin nalanxi taa senni, nun e daaxae.\n60Kiriyati Bali naxan findi Kiriyati Yeyarimi, nun Raba. E birin nalanxi taa firin, nun e daaxae.\n61Taa naxee nu na gbengberen yire, e xili Beti Araba, Midin, Sekaka,\n62Nibisan, Fɔxɔɛ taa, e nun En Gedi. E birin nalanxi taa senni, nun e daaxae.\n63Yuda bɔnsɔɛ mu nɔ Yebusukae keride, naxee dɔxɔxi Darisalamu taa kui. Han to e na Yudayakae ya ma.\n< Yosuwe 14\nYosuwe 16 >